De conformitat amb el que disposen l'article 6.5 de l'Estatut d'autonomia de Catalunya; l'article 4 de la Llei 2/2007, del 5 de juny, del Diari Oficial de la Generalitat de Catalunya, i l'article 7 de la Llei 35/2010, de l'1 d'octubre, de l'occità, aranès a l'Aran, la Mesa del Parlament, en la sessió tinguda el dia 19 de febrer de 2019, ha aprovat la versió en occità, en varietat aranesa, de la Llei 3/2018 de modificació de la Llei 14/2017, de la renda garantida de ciutadania, aprovada pel Ple del Parlament en la sessió tinguda el dia 10 d'octubre de 2018 i publicada en el Butlletí Oficial del Parlament de Catalunya número 175, del 16 d'octubre de 2018, i en el Diari Oficial de la Generalitat de Catalunya número 7734, del 25 d'octubre de 2018, el text de la qual es reprodueix a continuació, a l'efecte que es publiqui en el Diari Oficial de la Generalitat de Catalunya i s'hi inclogui el número i la data de la llei publicada, i també la fórmula de promulgació.
Palau del Parlament, 19 de febrer de 2019
ACÒRD dera Mesa deth Parlament peth quau s'apròve era version en occitan (aranés) dera Lei 3/2018, deth 23 d'octobre, de modificacion dera Lei 14/2017, dera renda garantida de ciutadania.
De conformitat damb çò que dispòsen er article 6.5 der Estatut d'autonomia de Catalonha; er article 4 dera Lei 2/2007, deth 5 de junh, deth Diari Oficial de la Generalitat de Catalunya, e er article 7 dera Lei 35/2010, der 1 d'octobre, der occitan, aranés en Aran, era Mesa deth Parlament, ena session aguda eth dia 19 de hereuèr de 2019, a aprovat era version en occitan, en varietat aranesa, dera Lei 3/2018 de modificacion dera Lei 14/2017, dera renda garantida de ciutadania, aprovada peth Plen deth Parlament ena session aguda eth dia 10 d'octobre de 2018 e publicada en Butlletí Oficial del Parlament de Catalunya numèro 175, deth 16 d'octobre de 2018, e en Diari Oficial de la Generalitat de Catalunya numèro 7734, deth 25 d'octobre de 2018, eth tèxte dera quau se reprodusís de contunh, ar efècte que se publique en Diari Oficial de la Generalitat de Catalunya e s'i includisquen eth numèro e era data dera lei publicada, e tanben era formula de promulgacion.
Er article 7.1.e dera lei establís coma un des requisits d'accès ara renda garantida de ciutadania qu'es persones sollicitantes non siguen beneficiàries d'ua prestacion publica o privada de servici residenciau permanent de tipe sociau, sanitari o sociosanitari, e que non siguen internades en un centre penitenciari en regim ordinari o barrat.
De un aute costat, er article 7.3 establís que, excepcionaument, an dret a percéber era renda garantida de ciutadania es persones que, maugrat non complir es requisits establidi, se tròben, per circonstàncies extraordinàries, en ua situacion d'especiau besonh.
Aguesta clausula, introdusida entà poder dar responsa ara diuersitat de situacions en qué se tròben es persones en risc d'exclusion sociau, damb ua casuistica qu'eth tèxte dera lei non podie recuélher, exigís un desplegament reglamentari que regule es mecanismes entà hèr efectiva era renda garantida de ciutadania enes situacions non recuelhudes ena lei.
En aguest sens, dempús dera entrada en vigor dera lei, eth 15 de seteme de 2017, era experiéncia a permetut constatar que i a persones que, maugrat disposar d'un servici residenciau, non an corbidi toti es besonhs basics, o sonque les an curbidi d'ua manèra provisionau.
Se modifique era letra b der article 7.1 dera Lei 14/2017, deth 20 de junhsèga, dera renda garantida de ciutadania, que demore redigida dera manèra següenta:
— Persones beneficiàries d'ua prestacion publica o privada de servici residenciau permanent de tipe sociau, sanitari o sociosanitari.»
Aguesta Lei entre en vigor londeman d'auer estat publicada en Diari Oficial de la Generalitat de Catalunya, ben entenut qu'eth precèpte modificat, ena mesura que compòrte eventuaus despenes damb cargue as pressupòsti dera Generalitat, non produsirà efèctes enquia que sigue vigenta era lei de pressupòsti corresponenta ar exercici immediatament posterior ara entrada en vigor dera presenta lei.